# Η θάλασσα στους ποιητές και στους ζωγράφους

«Όταν πάρεις αυτό το γράμμα, θα έχουμε σαλπάρει. […] Δεν έχω κανένα σχέδιο, κανένα σκοπό. Θέλω μονάχα να φεύγω, πάντα πιο μακριά, πιο μακριά, να ανασάνω, πλατιά, ελεύθερα, τον αέρα των μεγάλων θαλασσών, των μεγάλων οριζόντων. Τίποτα άλλο δεν θέλω, τίποτα δεν περιμένω, τίποτα δεν πιστεύω.
Αντίο!
Ρ. Χ.».
Με αυτήν την ειλικρινή επιστολή, εκφράζει ο ήρωας στο διήγημα του Γιώργου Θεοτοκά ―που μόλις διαβάσατε― την απογοήτευσή του και την καταφυγή του για ελευθερία στον “... αέρα των μεγάλων θαλασσών, των μεγάλων οριζόντων”. Διαβάστε μεγαλόφωνα στην ολομέλεια της τάξης τα ποιήματα που θα βρείτε στο slideshow και περιηγηθείτε στα θαλασσινά τοπία σπουδαίων ζωγράφων. Σε ποιο βαθμό “συνομιλούν” τα ποιητικά κείμενα με το διήγημα του Γ. Θεοτοκά; Εντοπίστε ομοιότητες και διαφορές ως προς το περιεχόμενο και τα εκφραστικά μέσα.